CELEX: 52012AP0123
Language: et
Date: 2012-04-18 00:00:00
Title: Protokolli eelnõu Iiri rahva murede kohta seoses Lissaboni lepinguga (nõusolek) *** Euroopa Parlamendi 18. aprilli 2012 . aasta otsus, mis käsitleb Euroopa Ülemkogu ettepanekut konventi mitte kokku kutsuda, et lisada protokoll Iiri rahva murede kohta seoses Lissaboni lepinguga Euroopa Liidu lepingule ja Euroopa Liidu toimimise lepingule (00092/2011 – C7-0388/2011 – 2011/0816(NLE))

Tähtis õiguslik teade

|

Protokolli eelnõu Iiri rahva murede kohta seoses Lissaboni lepinguga (nõusolek) *** Euroopa Parlamendi 18. aprilli 2012 . aasta otsus, mis käsitleb Euroopa Ülemkogu ettepanekut konventi mitte kokku kutsuda, et lisada protokoll Iiri rahva murede kohta seoses Lissaboni lepinguga Euroopa Liidu lepingule ja Euroopa Liidu toimimise lepingule (00092/2011 – C7-0388/2011 – 2011/0816(NLE))  

Euroopa Liidu Teataja C 258 E , 07/09/2013 Lk 0127 - 0127

		Protokolli eelnõu Iiri rahva murede kohta seoses Lissaboni lepinguga (nõusolek) ***P7_TA(2012)0123Euroopa Parlamendi 18. aprilli 2012. aasta otsus, mis käsitleb Euroopa Ülemkogu ettepanekut konventi mitte kokku kutsuda, et lisada protokoll Iiri rahva murede kohta seoses Lissaboni lepinguga Euroopa Liidu lepingule ja Euroopa Liidu toimimise lepingule (00092/2011 – C7-0388/2011 – 2011/0816(NLE))2013/C 258 E/19(Nõusolek)Euroopa Parlament,- võttes arvesse Euroopa Ülemkogu 19. juuni 2009. aasta kohtumisel kokku tulnud Euroopa Liidu 27 liikmesriigi riigipeade ja valitsusjuhtide otsust Iiri rahva murede kohta seoses Lissaboni lepinguga (eesistujariigi järelduste I lisa),- võttes arvesse Iiri valitsuse 20. juuli 2011. aasta kirja nõukogule, milles esitati Euroopa Liidu lepingu artikli 48 lõike 2 kohane ettepanek lisada Euroopa Liidu lepingule ja Euroopa Liidu toimimise lepingule protokolli eelnõu Iiri rahva murede kohta seoses Lissaboni lepinguga (edaspidi protokolli eelnõu),- võttes arvesse, et nõukogu esitas selle ettepaneku Euroopa Liidu lepingu artikli 48 lõike 2 kohaselt 11. oktoobril 2011. aastal Euroopa Ülemkogule,- võttes arvesse Euroopa Ülemkogu eesistuja 25. oktoobri 2011. aasta kirja Euroopa Parlamendi presidendile protokolli eelnõu kohta,- võttes arvesse taotlust nõusoleku saamiseks konventi mitte kokku kutsuda, mille Euroopa Ülemkogu esitas vastavalt Euroopa Liidu lepingu artikli 48 lõike 3 teisele lõigule (C7-0388/2011),- võttes arvesse kodukorra artiklit 74a ja artikli 81 lõiget 1,- võttes arvesse põhiseaduskomisjoni soovitust (A7-0065/2012),A. arvestades, et Euroopa Ülemkogu 19. juuni 2009. aasta kohtumisel võtsid liikmesriikide riigipead ja valitsusjuhid vastu otsuse, mille eesmärk on tagada kindlustunne ja reageerida Lissaboni lepinguga seonduvatele Iiri rahva muredele, mis puudutavad õigust elule, perekonda ja haridust, maksupoliitikat ning julgeoleku- ja kaitsepoliitikat;B. arvestades, et riigipead ja valitsusjuhid kinnitasid, et otsus on õiguslikult siduv ja jõustub Lissaboni lepingu jõustumise kuupäeval;C. arvestades, et nad kinnitasid samuti, et järgmise ühinemislepingu sõlmimise ajal kooskõlas iga liikmesriigi põhiseadusest tulenevate nõuetega näevad nad ette otsuse sätete lisamise Euroopa Liidu lepingule ja Euroopa Liidu toimimise lepingule lisatavasse protokolli;D. arvestades, et tegelikult olid liikmesriikide riigipead ja valitsusjuhid Euroopa Ülemkogu 19. juuni 2009. aasta kohtumisel juba kokku leppinud protokolli eelnõus ette pandud sätete sisus, nii et küsimus on poliitiliselt juba lahendatud ja ei näi õigustavat konvendi kokkukutsumist;1. annab nõusoleku Euroopa Ülemkogu ettepanekule konventi mitte kokku kutsuda;2. teeb presidendile ülesandeks edastada käesolev otsus Euroopa Ülemkogule, nõukogule ja komisjonile.--------------------------------------------------